समाज में शिक्षण संस्थान की है अहम भूमिका
मांबाल विकास विद्यालय के वार्षिकोत्सव के मौके पर आयोजित सांस्कृतिक समारोह में बच्चों ने सामाजिक,राजनीतिक,शिक्षा एवं जागरूकता से जुड़े सांस्कृतिक कार्यक्रम प्रस्तुत किए।
कार्यक्रम का उद्घाटन समाजसेवी, शिक्षाविद आचार्य सिद्धेश्वर पाठक ने दीप प्रज्वलित कर किया। मौके पर आचार्य सिद्धेश्वर पाठक ने कहा कि आज के सरकारी एवं गैर सरकारी शिक्षण संस्थान शिक्षा समाज को एक नई दिशा दशा देने में अहम भूमिका निभा रहे हैं। उन्होंने कहा कि शिक्षा समाज के क्षेत्र में आएं बदलाव को विद्यालयों में आयोजित होने वाले वार्षिकोत्सव के मौके पर देखने एवं समझने का अवसर मिलता है। कांग्रेस पार्टी के जिला महासचिव धनंजय तिवारी ने कहा कि विद्यालय के बच्चों के द्वारा दी गई प्रस्तुति सराहनीय है और यह विद्यालय परिवार के कठिन परिश्रम की देन है।
कार्यक्रम की अध्यक्षता अधिवक्ता चन्देश्वर प्रसाद सिंहा ने की जबकि संचालन अंगद किशोर, इरम रूपा ने किया। मौके पर जवाहर नवोदय विद्यालय के प्राचार्य मिश्रा जी, पूर्व प्रखण्ड प्रमुख अवध विहारी सिंह, झारखण्ड विकास मोर्चा के नेता रणविजय सिंह, सेवानिवृत्त प्रधानाध्यापक जगदीश सिंह, पार्षद अजय गुप्ता, उमा देवी, अधिवक्ता आलोक कुमार, प्राचार्य जितेन्द्र प्रसाद, निरंजन प्रसाद सहित अन्य लोग मौजूद थे।
hin_Deva hin_Deva hin_Deva awa_Deva